สตีเวิน ซูเบอร์

สตีเวิน ซูเบอร์ (เกิดวันที่ 17 สิงหาคม ค.ศ. 1991) เป็นนักฟุตบอลชาวสวิสที่เล่นในตำแหน่งกองกลางให้กับฮ็อฟเฟินไฮม์ในเยอรมนี และทีมชาติสวิตเซอร์แลนด์

ชีวิตส่วนตัว 
สตีเวิน ซูเบอร์ เกิดเมื่อวันที่ 17 สิงหาคม ค.ศ. 1991 ที่วินเทอร์ทัวร์ในซือริช ประเทศสวิตเซอร์แลนด์ เป็นบุตรของวอลเทอร์ และซูแซน ซูเบอร์ เขามีพี่น้องอีก 5 คน ได้แก่ เมลานี, เควิน, เซเวริน, เดวิด และมาร์วิน ในวันที่ 27 พฤษภาคม ค.ศ. 2015 เขาสมรสกับแฟนสาวที่คบกันมานานอย่างเมอร์ยานา วาโซวิช

สโมสรอาชีพ

กราสฮอปเปอร์ 
ซูเบอร์ลงเล่นให้กับทีมชุดใหญ่ของกราสฮอปเปอร์เป็นครั้งแรกเมื่อวันที่ 12 กรกฎาคม ค.ศ. 2008 ในรายการอินเตอร์โตโตคัพรอบที่สอง เลกที่สองนัดที่พบกับเบซา ต่อมาในวันที่ 3 สิงหาคม เขาลงเล่นนัดแรกในสวิสซูเปอร์ลีกในนัดที่เสมอกับวาดุซ 1–1

ซีเอสเคเอ มอสโก 
ในวันที่ 5 กรกฎาคม ค.ศ. 2013 ซูเบอร์เซ็นสัญญา 5 ปีกับซีเอสเคเอ มอสโก แชมป์รัสเซียนพรีเมียร์ลีก เขาลงเล่นนัดแรกให้กับสโมสรเมื่อวันที่ 13 กรกฎาคม ในนัดที่พบกับเซนิตเซนต์ปีเตอส์เบิร์กในรัสเซียนซูเปอร์คัพ 2013 ซึ่งซีเอสเคเอเอาชนะไปได้ 3–0 สี่วันถัดมา เขาลงเล่นนัดแรกในลีกในนัดที่พบกับอูรัล

ฮ็อฟเฟินไฮม์ 
ในวันที่ 14 สิงหาคม ค.ศ. 2014 ซูเบอร์ย้ายไปฮ็อฟเฟินไฮม์ ด้วยสัญญา 4 ปี ต่อมาในวันที่ 25 สิงหาคม ค.ศ. 2017 เขาต่อสัญญากับสโมสรจนถึง ค.ศ. 2020

ชตุทการ์ท (ยืมตัว) 
ในวันที่ 9 มกราคม ค.ศ. 2019 ซูเบอร์ถูกปล่อยยืมตัวให้กับชตุทการ์ท จนจบฤดูกาล

ทีมชาติ 
ซูเบอร์เคยเป็นส่วนหนึ่งของทีมชาติรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี ที่จัดขึ้นในเดือนพฤษภาคม ค.ศ. 2008 นอกจากนี้ เขายังเป็นส่วนหนึ่งของทีมชาติในการแข่งขันโอลิมปิกฤดูร้อน 2012 ที่ลอนดอน ต่อมาในวันที่ 17 มีนาคม ค.ศ. 2017 เขาถูกเรียกติดทีมชาติสวิตเซอร์แลนด์เป็นครั้งแรก

เขาเป็นส่วนหนึ่งของทีมชาติชุดลุยศึกฟุตบอลโลก 2018 ที่ประเทศรัสเซีย โดยได้ลงเล่นรอบแบ่งกลุ่ม 2 นัด ได้แก่ นัดที่พบกับบราซิลและเซอร์เบีย ต่อมาในรอบ 16 ทีมสุดท้าย เขาลงเล่นเป็นตัวจริงในนัดที่พ่ายแพ้ต่อสวีเดน 1–0

เกียรติประวัติ 
กราสฮอปเปอร์
 สวิสคัพ: 2012–13

ซีเอสเคเอ
 รัสเซียนพรีเมียร์ลีก: 2013–14
 รัสเซียนซูเปอร์คัพ: 2013, 2014

อ้างอิง 

นักฟุตบอลชาวสวิส
ผู้เล่นในสวิสซูเปอร์ลีก
ผู้เล่นในรัสเซียนพรีเมียร์ลีก
ผู้เล่นในบุนเดิสลีกา
ผู้เล่นกราสฮอปเปอร์คลับซูริก
ผู้เล่นสโมสรกีฬากลางแห่งกองทัพบก มอสโก
ผู้เล่นเทเอ็สเก 1899 ฮ็อฟเฟินไฮม์
ผู้เล่นเฟาเอ็ฟเบ ชตุทการ์ท
นักฟุตบอลในโอลิมปิกฤดูร้อน 2012
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
นักฟุตบอลทีมชาติสวิตเซอร์แลนด์
กองกลางฟุตบอล
บุคคลจากวินเทอร์ทัวร์